לראות טוב יותר את המחזה שנגלה לעיניה. סלומון מבצע תרגילי התעמלות לצלילי פסנתר ולקולו המצווה של מיכאל בן חנן (זמ"ל).  "מה יום מימימה"? - שאלה את האיש המתנועע אל מול עיניה בקול רדום.   "החלטתי לחזור לסדר..." הודיע לה סלומון בהחלטיות, תוך כדי התעמלות. מהיום אני משנה את אורח החיים, משכים בבוקר מוקדם ומתעמל, זה טוב להפעיל קצת את העצמות...ואחר  כך, מקלחת ולעבודה. החלטתי שאני יותר לא מאחר לעבודה..." "נו, שוין.." השיבה לו שושנה וחשבה לעצמה: מעניין כמה זמן תחזיק מעמד ההחלטה הזו של בעלה, שעדיין היה בחופשה עד ליום ראשון הקרוב, שאז אמור הוא לשוב לעבודתו בבנק.  בינתייים, הסתיימה תוכנית התעמלות הבוקר, וסלומון חש שהוא מלא מרץ. פנה אל המקלחת המשותפת, בדק שאין שם אף אחד, פתח את אחד הברזים שבקיר והתמכר לזרם המים המרענן שניתך עליו מלמעלה. "אין כמו ה"דוש" של רח' יהל"ם, חשב לעצמו, תוך תחושה שהוא חוזר לשיגרה. מסתבר שהאמבט שבבית הוריו לא חסר לו כלל. לאחר שיצא רענן והתלבש, חשב מה יעשה היום. למעשה, המטלות לשעה זו הסתיימו, שכן השעה הייתה עדיין מוקדמת מדי בכדי להאכיל את הילדה. סלומון יצא אל מחוץ לחדר, שלף סיגריה